
Eminesciană 


————————— Ovidiu VUIA 


Erotica lui Eminescu are 
un conţinut precis: dragos- 
tea îndreptată spre o femeie 
anume, vie şi caldă, pere- 
chea bărbatului. 

Ca orice tânăr îndrăgos- 
tit se va plimba pe lângă 
plopii fără soț şi va degera 
în fața casei așteptând ca ea 
să se arate la fereastră. O 
va dori trupeşte, demons- 
trând o normalitate contes- 
tată pe nedrept de unii, 
deaceea va fi înțeles şi cău- 
tat, nunumai de abstinen- 
tul practicant al amorului 
frustat şi pur, ci fiecare 
muritor va regăsi în versul 
său, ca'ntr'o oglindă a lacu- 
lui din poveşti, inima-i 
înfierbântată, arsă şi 
chinuită pe rugul în flăcări, 
al iubirii. 

De unde marea, profunda 
sinceritate. a poeziei lui 
Eminescu. 

Nimeni nu va şti să ex- 
prime în bronzul aurit sau 
marmora cuvântului, apro- 
pierea fizică a femeii, aşa 
cum a făcut-o el. Declaraţii 
ca, tu eşti lumina mea sau 
îmi umpli viața precum un 
cântec din Galaad al lui So- 
lomon, sunt redate astfel: 
Atât de fragedă te-asemeni/ 
Cu floarea albă de cireș/ şi 


"ca un înger dintre oameni/ 


In calea vieţii mele ieşi. 
Sau: “Abia atingi covorul 
moale,/ Mătasa sună sub 


picior,/ Si dela creştet 
pân'la poale/ Pluteşti ca 
visul de ușor./ 


Chiar exclamații mai di- 
urne și prozaice ca “Fă un 
sfârșit durerii, Vin la piep- 
tu-mi” “Nu mai pot” îşi 
fac loc direct în monologul 
liric împrumutându-i carac- 
terul eternului uman, deci 
asemenea sufletului din om 
nu se vor învechi sau îmbă- 


trâni vreodată. 
Se pare că materialul din 
care-i plămădit versul 


eminescian nu este pămân- 
tesc ci unul luat din munţii 
de Paros ai cerului, în loc 
ca anii să-l ruginească, ma- 
rea trecere îi dă o tot mai 
mare strălucire, 

In curtea mâncată de 
boala toamnei, rătăcind pe 
aleile acoperite de covorul 
uscat al frunzelor, în recea 
lui singurătate, poetul, rob 
al temnițelor bolii, prinţ lu- 
nar, are dorul celei mai 
simple și comune îmbră- 
_țişări: “Vezi, rândunelele 
se duc,/ Se scutur frunzele 
de nuc,/ S'așază bruma 
peste vii-/ De ce nu-mi vii, 
de ce nu-mi vii?/ O, vino 
iar în al meu braţ./ Să te 
privesc cu mult nesaț,/ Să 
razim dulce capul meu,/ De 
sânul tău, de sânul tău!" 

In cântecul acesta nostal- 
gic de jale se află inclusă 
muzica stelelor, -percepută 
cu organele de simţ ale 
visului dela Platon la Paul 
Valery- expresie a ordinei 
cosmice. Se poate afirma 
deci că Eminescu prin cu- 
vânt cum în piatră Fidias 
sau Michelangelo, a reușit 
să dea viață, Geneză, unei 
noi armonii universale, 
întrebuințând dalta şi lutul 
cel mai obișnuit, amintin- 
_du-ne, cum zice Blaga, că 
lisus cu picioare ca ale 
noastre a călcat peste ape. 

Conform celor spuse 
pân'acum uşor se poate de- 
duce că Eminescu nu și-a 
idealizat iubita, modelul lui 
nu este un arhetip ci o fiin- 


ță în carne şi oase aseme- 
nea lui Venus de Tiţian sau 
Olimpia de Manet opus 
Graţiilor şi lui Venus de 
Boticcelli. 

Femeia nu va fi pentru el 
călăuza pe calea mântuirii 
din dulcele stil nou pe ur- 
mele căruia au mers Petrar- 
ca şi mai ales Dante cu ce- 
lesta lui Beatrice. Nu-l 
putem apropia nici de cano- 
nul ideal privind femeia din 
quatro şi  cinquecento, 
atunci când referința lui la 
Rafael şi Correggio sunt 
doar pentru a arăta frumu- 
seţea pe care o poate atinge 
o ființă pământească. Stil 
novist şi renascentist se 
arată Vasile Voiculescu în 
sonetele sale dar nicidecum 
Eminescu, de unde şi lipsa 
oricărui concept, trăirile lui 
au căldura sângelui stropit 
pe lințolii de nea. 

Conflictul dragostei lui 
Eminescu are cu totul altă 
sursă, clar dezvăluită în 
povestirea Cezara. Ea, 
Cezara, va înnota goală spre; 
insula lui  Euthanasius, 
unde îl va regăsi pe iubitul 
ei Ieronim. Sfârşitul pri- 
vind reîntoarcera la Natură, 
la. izvoarele ei primare, 
ne aminteste de Sar- 
pele lui Mircea Eliade. 
Deosebirea între fantasticul 
eminescian şi cel eliadian 
este cel dintre un romantic, 


mag al metaforei şi realis- 


tul anticalofil, forme. în 
care fondul uneori se pier. 
de, ca râul în delta lui. 

In treacăt fie spus Săr- 
manul Dionis ieşit din rela- 
tivitatea timpului poate fi 
regăsit în La ţigănci - în 
limitele semnalate mai sus- 
cu diferența că : primul 
coboară trepți spre trecut 
pe când celălalt escaladează 
viitorul. Eroul lui Eliade în 
casa cu ţigănci, dacă cele 
trei dansatoare sunt par- 
cele, este de presupus că 
moare, deci tot ceea ce i se 
întâmplă mai pe urmă 
corespunde unei existențe 
în viitor a unui mort, prin 
aceasta ieşirea din timp 
este mai de efect şi mai im- 
presionantă ca cea a sărma- 
nului Dionis căreia mulți 
caută să-i dea o etichetă 
schopenhauriană când. evi- 
dent influența se arată ca la 
M. Eliade, indică şi tracă. 

Prin Cezara şi Ieronim, 
Eminescu vede iubirea nu 
atât rousseauist. poate și 
asta dar nu ca pe o caracte- 
ristică principală. Reîntâl- 
niţi, vor ajunge să oficieze 
iubirea după un ritual, mis- 
ter păgân sau taină creş- 


tină, la fel cu primii oameni” 


în eden sau ca o nimfă cu 
un satir, goi, pe un ostrov 
însorit al Mediteranei. 

Eminescu scoțând iubi- 
rea din cadranul orelor îi 
conferă granitul mitului, 
ceea ce înseamnă oprirea în 
eternitate a spiritului. Deci 
poetul urmăreşte contopi- 
rea majoră, absolutul, per- 
fecţiunea, retragerea pe 
insula lui Euthanasius 
corespunde şi unui fel de 
moarte, cel puţin după legi- 
le cele scrise ale oamenilor. 

Conştient de acet lucru 
Al. Macedonski, în 'Thala- 
ssa, va prelua același 
subiect, mult  parnasian 
puţin simbolist, El o ucide 
pe Ea, amândoi sfârșesc în 
cavoul mării, iar insula nu- 
mai este a lui Euthanasius 


ci a Serpilor. 

Numai plecând dela ade- 
vărul că aventura de pe 
insulă nu trebue socotită 
doar un vis frumos şi stra- 
niu dar şi un ideal, căuta: 
rea absolutului în dragoste, 
vom pătrunde în conţinutul 
a ceea ce a fost numit miso- 
ginismul poetului. 

Reîntors dela altarul 
jertfei între semenii săi, 
locuitorul insulei lui Eutha- 
nasius, se simte trădat şi 
minţit, curgerea clipelor 
neagă veșnicia, schimbarea 
ucide dantul cel mai curat 
şi drept. Din tiparul lui Ar- 
cheus Cezara este luată de 
iureşul vieţii, devine din 
Madonă Veneră, din înger 
demon. Ca atare nu credem 
că e vorba de o ură propriu 
zisă ci mai mult de revoltă 
contra firii omului, repre- 
zentare a voinței oarbe de a 
trăi- aici schopenhaurismul 
este evident- din a cărei 
matcă nu poate să iasă. 
Disperarea omului de a nu 
putea persista în absolutul 
iubirii este înrudită cu a lui 
Maupassant, la care acelaşi 
misoginism creşte din ace- 
laşi izvor al neîmplinirii. 

Dragostea  frivolă, ief- 
tină, joc al plăcerii pure 
pentru cel ce oficiază în 
templul iubirii absolute nu 
va însemna decât “tun in- 
stinct atât de van/ Ce se- 
abate şi la păsări de vreo 
două ori pe an?” ZI 

Poetul consideră iubirea 
adevărată ca pe o contopire 
a trupurilor, peste instinc- 
te, apropiată de actele ves- 
niciei ale artei şi ale reli- 
giei. 

Este mărturisirea puter- 
nică a îndrăgostitului de fe- 
meia pe care nu o poate 
schimba cu alta, pasiunea 
totală, acaparatoare până la 
anulare femeia regină, an- 
gel şi fecioară, amantă. 

Eminescu nu este 
renascentist în ce priveşte 
femeia văzută cât se poate 
de material şi senzual, dar 
aparţine prerafaelitismului 
prin felul cum vede dragos- 
tea ca mod de elevaţie a doi 
oameni ajunși într'un sin- 
gular eon platonic. platonic. 

Cezara decapitată va fi 
reprezentată de curtezana 
stăpânită de interesul mo- 
dei ''pe când inima ta 
bate'n ritmul sfânt al unei 
ode”', sau de Dallila, 'pia- 
tra ce nu simte nici durerea 
și nici mila”, 

Invectiva, diatriba apar- 
ține aceluia ce se consideră 
înşelat nu atât de femeie 
cât de structura imperfectă 
a ei. De-aici tonul Scrisori: 
lor în care răul dragostei 
este pus în contact cu fiorul 
cosmogoniei brahmane, cu 
cel al meditaţiei şi filosofă- 
rii, deci privită din unghiul 
infinit al absolutului. 

Aşa ajungem la poemul 
Luceafărului. După cum se 
ştie Eminescu a luat moti- 
vul dintr'un basm popular 
adunat de germanul 
Kunish. Despre semnifica: 
ţia lui avem mărturisirea 
poetului: “'In descrierea 
unui voiaj în țările române, 
germanul K (unisch) poves- 
teşte legenda Luceafărului. 
Aceasta e povestea. lar 
înțelesul alegoric ce i-am 
dat este că, dacă geniul nu 
cunoaşte nici moarte și nu- 
mele lui scapă de simpla 
uitare, pe de altă parte însă 


pe pământ, nu e capabil a 
ferici pe cineva, nici capabil 
de a fi fericit. El n'are 
moarte, dar n'are nici no- 
roc.”! 

S'au dat atâtea înterpre- 
tări Luceafărului, încât 
m'aşi feri să vin şi eu cu 
una. Referindu-mă însă la 
cele de mai sus apare evi: 
dent că Demiurgul simboli- 
zează Absolutul, Lângă el 
Cătălina femeia şi Cătălin 
bărbatul reprezentări rela- 
tive ale vieții. 

Ea este fermecată de 
măreția luceafărului Hype- 
rion, încearcă o apropiere, 
apoi îi cere să-i împărtă- 
şească destinul, fapt pentru 
care El se roagă de Părin- 
tele lui să-i deslege de 
nemurire  “Reia-mi al 
nemuririi nimb/ Si focul 
din privire,/ Si pentru toa- 
te dă-mi în schimb/ O oră 
de iubire. ../”?. 

Nici unde nu este expri- 
mată mai tragic solitudinea 
poetului, setea după ceea ce 
se chiamă un dram de feri- 
cire. 

Deznodământull e cunos- 
cut, Cătălina îşi găseşte 
mulțumirea, lângă Cătălin 
uită dorul de luceferi iar 
acestuia nu-i rămâne decât 
să se retragă în lumea lui 
“nemuritor şi rece”, 

Opus Sărmanului Dionis, 


în Luceafărul, Eminescu 
„crede că cel ce caută perfec- 


țiunea, nu o poate atinge 
decât singur, nu o va avea 
pe ea lângă el, Insula lui 
Euthanasius este o fată 
morgană, amăgire iluzorie a 
tinereţii. 

Nu mai există nicio urmă 
de misoginism ci câştigarea 
marei înţelepciuni, apoteo- 
za, iluminarea drumului. 
Prin această înălțare pe 
vârful paradisului terestru 
poetul a creat, în forma 
baladei populare, cel mai 
frumos poem al limbii 
române. 

Ca cel puţin înteresantă 
amintim părerea lui G. 
Călinescu asupra înterpre- 
tării Luceafărului, de către 
poet, cum am citat-o mai 
sus: “Aceasta e înterpreta- 
rea (a lui Eminescu n.n.) 
dată conform izvoarelor 
idealiste. Dar gândul intim 
al poetului, întrucât oglin- 
dea epoca în care trăia, nu 
putea fi decât acesta: omul 
de talent nu găseşte înţele- 
gere din partea burgheziei, 
femeia burgheză nu-i aptă 
să. urmeze un creator.” 

Nu m'ași fi referit la G. 
Călinescu dacă nu ar fi unul 
din cei mai valoroşi comen- 
tatori ai operei lui Emines- 
cu, studiul său bazat pe 
analiza în primul rând a 
manuscriselor eminesciene, 
rămâne cu siguranţă o pia- 
tră de hotar în exegeza 
creaţiei marelui bard. Dar 
așa cum s'a întâmplat în 
cazul Istoriei literaturii 
române dela origini, valo- 
roasele realizări sunt 
întunecate de tot atât de 
mari erori, criticul fiind de 
bună seama un geniu lite- 
rar, dar în acelaşi timp un 
maestru al inegalităţilor şi 
contradicţiilor, 

Pomenesc pe cea mai gra- 
vă, privind boala poetului 
Eminescu în relaţie cu arta 
sa, problemă cu totul ac- 
tuală odată ce în vara aces- 
tui an se împlinesc 100 de 
ani dela îmbolnăvirea poe- 


tului (28 Iunie - 10 lulie 
1883). 

G. Călinescu postulează 
că Eminescu suferind de in- 
fecție luetică a prezentat 
tulburări psihice  demen- 
țiale deci tot ce a scris după 
1883 - şi cum reese din exe- 
geza sa, Viața lui Mihai 
Eminescu, nu este chiar pu- 
țin -, poartă amprenta rătă- 
cirii mintale, prin urmare 
corespunde unei adânci şi 
ireversibile  întunecări a 
spiritului. 

Lăsând la o parte nu din 
falsă modestie propriile 
mele contribuţii, îl voi cita 
pe doctorul psihiatru 1. 
Nica, specialist care recent 
bazat pe documentele ce i- 
au stat la dispoziție şi prin- 
tr'un studiu atent al evolu- 
ției bolii poetului a arătat 
că Eminescu nu a suferit de 
o psihoză luetică ci de una 
endogenă de natură depresi- 
vă, în cursul bolii fiindu-i 
atinse facultățile emotive şi 
nu cele de cunoaştere, inte- 
lectuale. 

Deşi  argumentația nu 
mai dă loc la niciun dubiu 
ştiinţific comentatorii lui 
Eminescu se încăpățânează 
pe mai departe, să continue 
falsa interpretare a lui 
Călinescu care de fapt a fost 
a unei generaţii întregi, ex- 

-l pe E. Lovinescu, 


„convins că marele poet a 


avut o afecțiune endogenă 
familiară. 

Nu este vorba deo pe- 
dantă problemă medicală 
cum vor să o trateze criticii 
literari odată ce ea priveşte 
activitatea de şase ani a 


poetului dela 1883 până la 


CUVANTUL ROMÂNESC 


moartea sa în 1889. 

G. Călinescu consideră că 
preocupările lui Eminescu 
pentru sanscrită din timpul 
îmbolnăvirii cât şi în gene. 
ral pentru alte limbi la fel 
şi practicile sale pitagorice 
cu tendința de a aseza totul 
în formule algebrice, sunt 
expresia afecțiunii sale psi- 
hice, deşi ar fi un caz mai 
mult decât fantastic ca un 
bolnav paralitic să poată 
scrie în alfabet sanscrit şi 
elen sau după şase ani de 
boală să traducă o piesă de 
Augier în cele mai artistice 
condiții. 

Recent, Amita Bhose cer- 
cetând Gramatica sanscrită 
a lui Fr. Bopp în tradu- 
cerea lui Eminescu din anul 
1884, susține nunumai că 
ea aparține unui spirit 
lucid dar că poetul a avut 
cunoştinţe fundamentale de 
limbă sanscrită. Si observa. 
ţia respectivă este valabilă 
pentru tot ceea ce a creat 
Eminescu după 1883 inclu- 

siv poezii chiar dacă intere- 
sul său a luat, se pare, un 
alt drum. 


Fie ca cei şase ultimi ani 
cât îi mai avem până la 
centenarul morţii lui 
Eminescu să contribuie la 
adevărata lui cunoaştere, 


după cum a fost şi a trăit. ; 


Revenind la erotica 


eminesciană vom constata - 
că poetul a purtat iubirea 


precum Dante în empireul 
cununilor cu stele, deci a 
purificat-o de orice urmă de 
abjecţie, ridicând omul 
până pe pragul de sus al 
luminii. 0 


FOAMEA 


Parcă de veacuri, parcă de cinci ani 
n'am mai prânzit, n'am mai şezut la cină. 
Parcă de veacuri, parcă de cinci ani, 


am suge [ier, am roade bolovani, 
am hăpăi moloz și rogojină. 


„In foamea noastră vâjâie păduri, 
se cască mări, se surpă munţi din coame. 


In foamea noastră vâjâie păduri 


Și parcă din străbuni 


sau din scripturi, 


dela'nceputul lumii ne e foame . 


Ziua pândim cu nările în vânt 


năluca unui abur de mâncare. 


Ziua pândim cu nările în vânt, 
poate din cer, din iad, sau din mormânt, 
or să ne-arunce resturi ca la fiare . 


În bezna nopţii ne visăm strigoi, 

că ne-ospătăm din câte-un hoit [ierbinte. 
In bezna nopţii ne visăm strigoi, 

dar numai moartea rupe hălci din noi, 

ea singură înlulecă morminte . 


Radu GYR 


Din volumul “Poezii din Inchisori!? 


